2020. gada\_\_\_ Noteikumi Nr.

Rīgā (prot. Nr.   .§)

**Norvēģijas finanšu instrumenta 2014. – 2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda iniciatīvu īstenošanas noteikumi**

*Izdoti saskaņā ar Eiropas Ekonomikas zonas finanšu instrumenta*

*un Norvēģijas finanšu instrumenta 2014. – 2021. gada perioda*

*vadības likuma 15. panta 10. un 12. punktu*

**I. Vispārīgie jautājumi**

1. Noteikumi nosaka Norvēģijas finanšu instrumenta 2014. – 2021.gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – programma) divpusējās sadarbības fonda aktivitāšu ieviešanas kārtību, tostarp tā mērķi, pieejamo finansējumu, programmas apsaimniekotāju, prasības līdzfinansējuma saņēmējam, pieteikumu atlases kritērijus, attiecināmās izmaksas, civiltiesiskā līguma par dalību divpusējās sadarbības fonda iniciatīvā vienpusēja uzteikuma nosacījumus un komercdarbības atbalsta kontroles nosacījumus.
2. Divpusējās sadarbības fonda iniciatīvu mērķis ir pilnveidot sadarbību un uzlabot savstarpējās zināšanas un izpratni starp Latviju un Norvēģiju zaļo inovāciju, dzīves kvalitāti uzlabojošu tehnoloģiju, informācijas un komunikāciju tehnoloģiju attīstības jomā.
3. Saskaņā ar Saprašanās memorandu par Norvēģijas finanšu instrumenta ieviešanu 2014.–2021. gadā, kas noslēgts starp Latvijas Republiku un Norvēģijas Karalisti un apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.–2021. gadā” divpusējās sadarbības iniciatīvu īstenošanai programmā ir piešķirti 125 000 *euro* (turpmāk – divpusējās sadarbības fonda finansējums), kas ir Norvēģijas finanšu instrumenta līdzfinansējums 100 % apmērā.
4. Divpusējās sadarbības fonda iniciatīvu ieviešanu nodrošina programmas apsaimniekotājs – Latvijas Investīciju un attīstības aģentūra (turpmāk – programmas apsaimniekotājs).
5. Donorvalsts programmas partneris ir Norvēģijas Karalistes valsts institūcija “Innovation Norway”.
6. Programmas ietvaros programmas apsaimniekotājs izveido sadarbības komiteju. Sadarbības komiteja izskata un sniedz priekšlikumus par divpusējās sadarbības fonda iniciatīvām un tajās plānotajām aktivitātēm. Sadarbības komitejas sastāvā ar balsstiesībām iekļauj trīs programmas apsaimniekotāja un divus donorvalsts programmas partnera pārstāvjus.
7. Lai saņemtu papildu finansējumu no divpusējās sadarbības fonda, programmas apsaimniekotājs var iesniegt divpusējās sadarbības fonda komitejai pamatotu divpusējās sadarbības iniciatīvas priekšlikumu. Minēto priekšlikumu pirms tam apstiprina sadarbības komiteja.

**II. Divpusējās sadarbības fonda aktivitātes** **un prasības atbalsta saņemšanai**

1. Divpusējās sadarbības fonda iniciatīvas ietver šādas aktivitātes:
   1. projektu partnerību un sadarbības tīkla veidošana, pieredzes, zināšanu, tehnoloģiju un labākās prakses piemēru apmaiņas veicināšana starp Latvijas Republikā reģistrētiem komersantiem un Norvēģijas Karalistē reģistrētiem komersantiem, institūcijām, biedrībām, nodibinājumiem, kā arī starptautiskajām organizācijām;
   2. aktivitātes, kuru mērķis ir stiprināt sadarbību un pieredzes un labās prakses apmaiņu starp programmas apsaimniekotāju un līdzīgām institūcijām Norvēģijā un saņēmējvalstīs (Bulgārijā, Horvātijā, Kiprā, Čehijā, Igaunijā, Grieķijā, Ungārijā, Latvijā, Lietuvā, Maltā, Polijā, Portugālē, Rumānijā, Slovākijā, Slovēnijā), kā arī starptautiskajām organizācijām, ja aktivitātē piedalās vismaz viena Norvēģijas Karalistes institūcija.
2. Divpusējās sadarbības fonda finansējums ir pieejams:
   1. programmas apsaimniekotājam un programmas donorvalsts partnerim – šo noteikumu 8. punktā minētajām aktivitātēm saskaņā ar sadarbības komitejā nolemto;
   2. Latvijas Republikas komercreģistrā reģistrētam komersantam (turpmāk – komersants) dalībai šo noteikumu 8.1. apakšpunktā minētajās aktivitātēs.
3. Komersantus dalībai divpusējās sadarbības fonda iniciatīvās programmas apsaimniekotājs atlasa atklāta konkursa veidā.
4. Atbalstu komersantam dalībai šo noteikumu 8.1. apakšpunktā minētajās aktivitātēs programmas apsaimniekotājs sniedz saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un ievērojot kārtību par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
5. Komersantam šo noteikumu 11. punktā noteiktais *de minimis* atbalsts tiek uzskatīts par piešķirtu no programmas apsaimniekotāja lēmuma par pieteikuma apstiprināšanu vai atzinuma par lēmumā ietvertā nosacījuma izpildi pieņemšanas datuma, ja iepriekš pieņemts lēmums par projekta iesnieguma apstiprināšanu ar nosacījumu.
6. Uz atbalstu dalībai šo noteikumu 8.1. apakšpunktā minētajās aktivitātēs var pretendēt komersants, ja tas uz atbalsta piešķiršanas brīdi atbilst šādām prasībām:
   1. komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, vai, ja parāds kopsummā pārsniedz 150 *euro*, Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalstu nokavējuma naudas un soda naudas dzēšanai;
   2. komersantam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ārpustiesas tiesiskās aizsardzības process un tā saimnieciskā darbība nav izbeigta vai apturēta;
   3. komersantam atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. *De minimis* atbalsta apmērs tiek vērtēts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr. 1407/2013 2. panta 2. punktā noteiktajam;
   4. komersants darbojas saimnieciskās darbības nozarēs un veic darbības, kuras nav minētas Komisijas regulas Nr. 1407/2013 1. panta 1. punktā un šo noteikumu 1. pielikumā. Ja komersants vienlaikus darbojas vienā vai vairākās Komisijas regulas Nr. 1407/2013 darbības jomās, *de minimis* atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punktu;
   5. komersants nesaņem *de minimis* vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.
   6. komersantam nav noteiktas Starptautisko un Latvijas Republikas nacionālo sankciju likuma 11.2pantā noteiktās sankcijas;
   7. komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu.

# III. Attiecināmās divpusējās sadarbības fonda aktivitāšu izmaksas

1. Šo noteikumu 8. punktā minēto aktivitāšu ietvaros programmas apsaimniekotājam un donorvalsts programmas partnerim ir attiecināmas šādas izmaksas:
   1. konferenču, forumu, semināru, sanāksmju, kursu, informatīvo pasākumu, izstāžu un kontaktbiržu organizēšanas izmaksas. Minēto pasākumu organizēšanas izmaksas var finansēt kā ārējo pakalpojumu izmaksas;
   2. konferenču un forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa, tai skaitā informatīvo materiālu izgatavošana, piegāde un izplatīšana;
   3. ārējo konsultantu un piesaistīto ekspertu pakalpojumu izmaksas (atlīdzība, apdrošināšanas izmaksas komandējuma laikam, dienas nauda, ceļa izdevumi, vietējā transporta un naktsmītnes izdevumi);
   4. zvērināta revidenta vai zvērinātu revidentu komercsabiedrības pakalpojumu izmaksas vai iekšējā audita struktūrvienības izmaksas programmas apsaimniekotāja veikto divpusējā sadarbības fonda izmaksu pārbaudei;
   5. pievienotās vērtības nodoklis, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā;
   6. datu vākšanas, ziņojumu, pētījumu un publikāciju sagatavošanas un publicēšanas izmaksas;
   7. citas izmaksas divpusējās sadarbības veicināšanai, kas saskaņotas sadarbības komitejā starp programmas apsaimniekotāju un donorvalsts programmas partneri.
2. Šo noteikumu 8.1. apakšpunktā minēto aktivitāšu ietvaros komersantiem 100 % apmērā ir attiecināmas šādas izmaksas:
   1. konferenču un forumu, semināru, sanāksmju, kursu, informatīvo pasākumu, izstāžu un kontaktbiržu vai starptautisko organizāciju rīkoto pasākumu dalības maksa;
   2. organizatora noteiktā maksa par informācijas izvietošanu kontaktbiržas vai konferences katalogā;
   3. komandējuma izmaksas ne vairāk kā diviem komersanta pārstāvjiem saskaņā ar normatīvo aktu par kārtību, kādā atlīdzināmi ar komandējumiem saistītie izdevumi, ja tie nepārsniedz 2000 *euro* vienai personai vienam komandējumam. Kopējā komandējuma dienu skaitā ieskaita aktivitātes norises laiku un papildus ne vairāk kā divas dienas. Komandējuma attiecināmajās izmaksās ietilpst:

15.3.1. dienas nauda, saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi;

15.3.2. faktiskās izmaksas, t.sk. bankas komisijas,  kas radušās komersanta darbiniekam, norēķinoties ar personisko maksājumu karti ārvalstīs, atbilstoši iesniegtajam avansa norēķinam;

15.3.3. ar viesnīcas (naktsmītnes), ieskaitot brokastu izdevumus viesnīcā un ar viesnīcas (naktsmītnes) pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Viesnīcas (naktsmītnes) pakalpojumu attiecināmās izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Viesnīcas (naktsmītnes) pakalpojumu izmaksas ir attiecināmas, izmantojot arī starpnieku pakalpojumus, ja pakalpojumi neietver komisijas maksu;

15.3.4. ceļa (transporta) izdevumi līdz divpusējā sadarbības fonda aktivitātes norises vietai un atpakaļ līdz pastāvīgajai darba vietai, kā arī maksa par pārbraucieniem, ja aktivitātes ietvaros plānoti vairāki pasākumi, atbilstoši ekonomiskās klases tarifiem vai tai pielīdzināmas klases tarifiem, ja tiek izmantots dzelzceļa transports, gaisa transports, ūdenstransports, starpvalstu koplietošanas autotransports (autobuss). Ceļa (transporta) izdevumos tiek attiecināta arī braukšana ar kopējās lietošanas transportlīdzekļiem (arī taksometru) līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), ieskaitot pasažieru apdrošināšanas obligātos maksājumus. Ceļa (transporta) izdevumi ir attiecināmi, arī izmantojot starpnieku pakalpojumus, ja pakalpojumi neietver komisijas maksu;

15.3.5. braukšanas izdevumus attiecīgās valsts sabiedriskajā transportā (arī taksometros) atlīdzina par summu, kas nepārsniedz 30 % no visām komandējuma dienām noteiktās dienas naudas kopsummas;

15.3.6. bagāžas pārvadāšanas izmaksas, ja bagāža nepieciešama mārketinga materiālu nogādāšanai;

* 1. pievienotās vērtības nodoklis šo noteikumu 15.1., 15.2. un 15.3. apakšpunktos norādītajām izmaksām, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā.

1. Komersantiem šo noteikumu 15. punktā noteiktās izmaksas tiek attiecinātas no divpusējās sadarbības fonda iniciatīvas izsludināšanas datuma programmas apsaimniekotāja tīmekļa vietnē [www.liaa.gov.lv](http://www.liaa.gov.lv), ja programmas apsaimniekotājs pieņēmis lēmumu par pieteikuma apstiprināšanu vai atzinumu par nosacījumu izpildi.

**IV. Divpusējās sadarbības fonda iniciatīvu izsludināšana un pieteikumu** **vērtēšana**

1. Programmas apsaimniekotājs informāciju par iespēju komersantiem pieteikties dalībai divpusējās sadarbības fonda iniciatīvā publicē savā tīmekļa vietnē [www.liaa.gov.lv](http://www.liaa.gov.lv) un Norvēģijas finanšu instrumenta programmu vienotajā tīmekļa vietnē, norādot vismaz šādu informāciju:
   1. konkrētās iniciatīvas veidu, norises laiku, vietu un mērķi;
   2. nosacījumus dalībai iniciatīvā;
   3. pieteikumu iesniegšanas termiņu;
   4. maksimālo dalībnieku skaitu;
   5. attiecināmās izmaksas un to ierobežojumus.
2. Lai pieteiktos šo noteikumu 17. punktā minētajai programmas divpusējās sadarbības fonda iniciatīvai, komersants iesniedz programmas apsaimniekotājam:
   1. atbilstoši pieteikumu atlases nolikumam, kas publicēts tīmekļa vietnē www.liaa.gov.lv, aizpildītu pieteikumu;
   2. informāciju *de minimis* atbalsta piešķiršanai un uzskaitei atbilstoši kārtībai un formai kāda ir noteikta noteikumos par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
3. Programmas apsaimniekotājs izvērtē komersanta iesniegto šo noteikumu 18. punktā noteikto pieteikumu un informāciju (turpmāk – pieteikums) atbilstoši šo noteikumu 2. pielikumā noteiktajiem pieteikumu atlases kritērijiem un pieteikumu atlases nolikumam.
4. Lēmumus par pieteikuma apstiprināšanu, noraidīšanu vai apstiprināšanu ar nosacījumu programmas apsaimniekotājs pieņem viena mēneša laikā pēc pieteikumu atlases beigām, kurā pieteikums iesniegts. Lēmumu par pieteikuma apstiprināšanu, noraidīšanu vai apstiprināšanu ar nosacījumu vai atzinumu par lēmumā ietvertā nosacījuma izpildi pieņem ne vēlāk kā noteikts Komisijas regulas Nr. 1407/2013 7. panta 4. punktā un 8. pantā.
5. Ja pieteikumā nav informācijas, lai izvērtētu pieteikuma atbilstību vienam vai vairākiem vērtēšanas kritērijiem, izņemot šo noteikumu 2. pielikuma 7. un 8. punktā minētajiem kritērijiem, vai, ja minētā informācija nav salasāma, vai ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā uzskata, ka pieteikums neatbilst attiecīgajam kritērijam un programmas apsaimniekotājs pieņem lēmumu par pieteikuma noraidīšanu.
6. Lēmumā par pieteikuma apstiprināšanu ar nosacījumu programmas apsaimniekotājs pieteikuma iesniedzējam norāda, kāda papildu vai precizējoša informācija ir nepieciešama, lai pieteikums atbilstu šo noteikumu 2. pielikuma 7. un 8. punktā minētajiem kritērijiem, un termiņu, kādā informācija jāiesniedz.
7. Ja programmas apsaimniekotājs konstatē, tai skaitā balstoties uz papildus iesniegto informāciju, ka pieteikums atbilst visiem pieteikumu atlases kritērijiem, programmas apsaimniekotājs sagatavo lēmumu par pieteikuma apstiprināšanu vai atzinumu par lēmumā ietvertā nosacījuma izpildi.
8. Lēmumā par pieteikuma apstiprināšanu vai atzinumā par lēmumā ietvertā nosacījuma izpildi  tiek iekļauta arī informācija par piešķirtā *de minimis* atbalsta apmēru, kā arī uzaicinājums slēgt civiltiesisku līgumu par dalību divpusējās sadarbības fonda iniciatīvā un norādīts termiņš civiltiesiska līguma noslēgšanai, atbilstoši nolikumā paredzētajam.

**V. Divpusējās sadarbības fonda iniciatīvu** **īstenošanas nosacījumi**

1. Divpusējās sadarbības fonda iniciatīvu īstenošanas termiņš ir 2025. gada 30. aprīlis.
2. Programmas apsaimniekotājam ir tiesības vienpusēji atkāpties no noslēgtā civiltiesiskā līguma par dalību divpusējās sadarbības fonda iniciatīvā ar komersantu jebkurā no šādiem gadījumiem:
   1. komersants nepilda civiltiesiskā līguma par dalību divpusējās sadarbības fonda iniciatīvā noteiktās saistības, tai skaitā netiek ievēroti līgumā noteiktie termiņi vai ir iestājušies citi apstākļi, kas negatīvi ietekmē vai var ietekmēt programmas divpusējās sadarbības fonda iniciatīvu īstenošanas mērķa sasniegšanu;
   2. citos gadījumos, kas noteikti starp programmas apsaimniekotāju un komersantu noslēgtajā civiltiesiskajā līgumā par dalību divpusējās sadarbības fonda iniciatīvā.
3. Dokumentus par divpusējās sadarbības fonda aktivitāšu īstenošanu programmas apsaimniekotājs un donorvalsts programmas partneris uzglabā piecus gadus pēc programmas noslēguma pārskata apstiprināšanas.
4. *De minimis* atbalsta piešķiršanas gadījumā programmas apsaimniekotājs un komersants dokumentus uzglabā atbilstoši Komisijas regulas Nr. 1407/2013 6. panta 4. punktā noteiktajam.
5. Ja komersants ir pārkāpis Komisijas regulas Nr. 1407/2013 prasības, komersantam ir pienākums atmaksāt programmas apsaimniekotājam visu atbilstoši civiltiesiskajam līgumam par dalību divpusējās sadarbības fonda iniciatīvā saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts komersantam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.

Ministru prezidents A. K. Kariņš

Ekonomikas ministrs J. Vitenbergs

Iesniedzējs,

ekonomikas ministrs J. Vitenbergs

1. pielikums

Ministru kabineta 2020. gada \_\_.\_\_\_\_\_

noteikumiem Nr.\_\_\_\_\_

**Nozares, kurām programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda ietvaros netiek sniegts atbalsts**

1. Tirdzniecības nozarē – saskaņā ar NACE 2. red. G sadaļu “Vairumtirdzniecība un mazumtirdzniecība; automobiļu un motociklu remonts”, izņemot grupu 45.2 “Automobiļu apkope un remonts”.
2. Finanšu starpniecības nozarē – saskaņā ar NACE 2. red. K sadaļu “Finanšu un apdrošināšanas darbības”.
3. Komercpakalpojumu nozarē – saskaņā ar NACE 2. red. L sadaļu “Operācijas ar nekustamo īpašumu” un 77. nodaļu “Iznomāšana un ekspluatācijas līzings”.
4. Azartspēļu nozarē – saskaņā ar NACE 2. red. R sadaļu “Māksla, izklaide un atpūta” 92. nodaļu “Azartspēles un derības”.
5. Alkoholisko dzērienu ražošanas nozarē saskaņā arNACE 2.red. 11.nodaļu “Dzērienu ražošana”, izņemot klasi 11.06 “Iesala ražošana” un klasi 11.07 “Bezalkohola dzērienu ražošana; minerālūdeņu un pudelēs iepildītu citu ūdeņu ražošana” (NACE 1.1.red. grupa 15.9 “Dzērienu ražošana”, izņemot klasi 15.97 “Iesala ražošana” un klasi 15.98 “Minerālūdeņu un bezalkoholisko dzērienu ražošana”).
6. Tabakas izstrādājumu ražošanas nozarē – saskaņā arNACE 2.red. 12.nodaļu “Tabakas izstrādājumu ražošana” (NACE 1.1.red. 16.nodaļa “Tabakas izstrādājumu ražošana”).

2. pielikums

Ministru kabineta 2020. gada \_\_.\_\_\_\_\_

noteikumiem Nr.\_\_\_\_\_

**Pieteikumu atlases kritēriji**

|  |  |  |  |
| --- | --- | --- | --- |
| N.p.k. | **Atlases kritēriji** | **Vērtēšanas Sistēma\*** | **Kritērijs\*\***  Precizējams (P)  Neprecizējams (N) |
| Jā / Nē |
| **1** | **2** | **3** | **4** |
| 1. | Pieteikums ir iesniegts noteiktajā termiņā, atbilstoši informācijai, kas publicēta [www.liaa.gov.lv](http://www.liaa.gov.lv) mājaslapā saskaņā ar šo noteikumu 17. punktu | Jā/Nē | N |
| 2. | Pieteikumu iesniedz Latvijas Republikas komercreģistrā reģistrēts komersants. | Jā/Nē | N |
| 3. | Komersants atbilst konkrētās aktivitātes nosacījumiem, mērķauditorijai un nozarei, ko noteicis programmas apsaimniekotājs, atbilstoši informācijai, kas publicēta [www.liaa.gov.lv](http://www.liaa.gov.lv) mājaslapā saskaņā ar šo noteikumu 17. punktu. | Jā/Nē | N |
| 4. | Komersantam nav noteiktas Starptautisko un Latvijas Republikas nacionālo sankciju likuma 11.2pantā noteiktās sankcijas | Jā/Nē | N |
| 5. | Komersantam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ārpustiesas tiesiskās aizsardzības process un tā saimnieciskā darbība nav izbeigta vai apturēta. | Jā/Nē | N |
| 6. | Komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu. | Jā/Nē | N |
| 7. | Pieteikums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu, kā arī tas ir sagatavots atbilstoši šo noteikumu 18.1. apakšpunktā norādītajai pieteikuma veidlapai un ir norādīta informācija atbilstoši šo noteikumu 18.2. apakšpuntam. | Jā/Nē | P |
| 8. | Komersantam nav Valsts ieņēmumu dienesta administrēto nodokļu un nodevu parādu, kas kopsummā pārsniedz 150 *euro* vai, ja parāds kopsummā pārsniedz 150 *euro*, Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalstu nokavējuma naudas un soda naudas dzēšanai. | Jā/Nē | P |
| 9. | Komersants atbilst visiem šo noteikumu 13.3. - 13.5. apakšpunktā noteiktajiem atbalsta piešķiršanas nosacījumiem. | Jā/Nē | N |
| 10. | Sarindojot pieteikumus atbilstoši iesniegtā datuma un laika secībai, nav pārsniegts maksimāli pieļaujamo pieteikumu skaits divpusējā sadarbības fonda aktivitātē.  (Kritēriju vērtē, ja iesniegto pieteikumu skaits ir pārsniedzis aktivitātē noteikto maksimāli pieļaujamo pieteikumu skaitu.) | Jā/Nē | N |

\* Jā – pozitīvs vērtējums kritērijā;

Nē – negatīvs vērtējums kritērijā.

\*\*Precizējams (P) – atlases kritērijs precizējams, pieprasot Līdzfinansējuma saņēmējam papildu informāciju.

Neprecizējams (N) – atlases kritērijs nav precizējams kā arī, saņemot negatīvu vērtējumu “Nē” kritērijā, kas nav precizējams, pieteikums tiek noraidīts.